હળવદ તાલુકાના ખેડૂત પર જાણે માઠી દશા બેઠી હોય તેમ એકબાજુ દુષ્કાળગ્રસ્ત વર્ષ માંડ માંડ પસાર કરી રહ્યા છે ત્યારે વીજ તંત્રએ પણ જાણે ખેડૂતો પર કોપાયમાન બની ખેડૂતોને પાયમાલ કરવાની પ્રતિજ્ઞા લીધી હોય છે તેમ અવારનવાર ખેડૂતના ઉભા પાકો પર વીજ વાયર ક્રોસીંગ થતા તેના તણખલાના કારણે ઉભા પાક બળીને ખાખ થતા હોય છે ત્યારે હળવદના સુંદરીભવાની ગામે આવેલ ઘનશ્યામભાઈ કાનજીભાઈ રાજપુતએ પોતાની વાડીએ ઘઉંનો વાવેતર કર્યું હોય જે ઘઉં હાલ વાઢવાની અણી પર હોય ત્યારે ઉપરથી પસાર થતા વીજ વાયર ક્રોસીંગ થવાના કારણે તેના તણખલા ઘઉં પર પડતા આશરે ૬ વીઘામાં વાવેતર કરાયેલા ૩પ૦ મણથી પણ વધુ ઘઉં બળીને ઠોઠા થઈ ગયા હતા.